**Farské oznamy**

**Zoslanie Ducha Svätého rok A (28. 5. 2023)**

|  |  |  |
| --- | --- | --- |
| Pondelok | Preblahoslavenej Panny Márie, Matky Cirkvi | 18.00 |
| Utorok |  | 7.00 |
| Streda |  | 17.30 |
| Štvrtok | Nášho Pána Ježiša Krista, Najvyššieho a večného kňaza, sviatok | 18.00 celoden- ná adorácia |
| Piatok | O Najsvätejšom srdci Ježišovom – prvý piatok | 17.00 |
| Sobota | Najsvätejšej Trojice, slávnosť | **18.00 Kotešová** |
| Nedeľa | Deviata nedeľa – Najsvätejšej Trojice | 8.00 a **10.30 Sväté prijímanie** |

Slávnosťou Zoslania Ducha Svätého sa končí Veľkonočné obdobie, vstúpime do obdobia cez rok a od zajtra sa modlíme Anjel Pána.

Na budúcu nedeľu budeme mať v našej farnosti slávnosť prvého svätého prijímania. Pána Ježiša prijme prvýkrát 21 našich detí. Preto vás prosím, aby sme na sv. omši o 10.30 nechali miesta na sedenie pre prvoprijímajúce deti a ich príbuzných a ostatní, aby využili i sv. omšu v sobotu o 18.00 tu v Kotešovej.

V sobotu o 9.30 do 10.30 bude spoveď pre deti a rodičov prvoprijímajúcich detí.

V sobotu O 17.00 hod. by sme sa pomodlili ruženec v rámci prvej soboty a ružencového bratstva, lebo v nedeľu by teraz spoločné stretnutie nebolo.

Na budúcu nedeľu budeme mať zbierku pre potreby našej farnosti.

V zbierke na katolícke masmédiá sme darovali 505 eur, nech Pán odmení vašu štedrosť.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a tak sa zasvätiť Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som vás osloviť zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

V stredu po sv. omši budeme mať nácvik detí na Prvé sväté prijímanie.

Chcel by som vás pozvať na našu prvú dlhšiu farskú púť – dovolenku do Medžugoria za Pannou Máriou, ktorá by bola od 6.8. do12.8. išli by sme autobusom. Dvakrát by sme sa zastavili pri mori. Prihlasovať sa môžete v sakristii do konca školského roku. Počet miest v autobuse je 48. Cena je 280eur je v nej zahrnutá cesta, ubytovanie, 4x polopenzia a poistenie na cestu.

Vzadu na stolíku si môžete zakúpiť za 2,5 eur časopis Ostaňte v láske. Môžete sa v ňom dočítať, o zázrakoch Panny Márie z Laus, rady sv. Uršuly o modlitbe, niečo o ľudskej sexualite a iné...

Chcel by som sa poďakovať chlapom za sobotnú brigádu okolo kostola i gazdinkám, ktoré im navarili i rodičom prvoprijímajúcich detí za veľké poupratovanie kostola. Ďalej chcem poďakovať za vaše modlitby, obety, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 4.